चार फरवरी की अहले सुबह पाकिस्तानी सेना ने जम्मू कश्मीर के पूंछ सेक्टर में गोलीबारी शुरू कर दी थी। इसमें मौके पर मौजूद आर्मी जवान किशोर कुमार मुन्ना ने पाकिस्तानी सेना को मुंह तोड़ जवाब देते हुए जवाबी फायरिंग की। घंटों तक चली फायरिंग के दौरान किशोर को गोली लग गयी। गोली लगने से वह गंभीर रूप से घायल हो गया। घायल किशोर को इलाज के लिए कश्मीर के आर्मी हॉस्पिटल में भर्ती कराया गया। जहां इलाज के दौरान रविवार की सुबह घायल किशोर शहीद हो गये।